హెరిటేజ్‌ ఫ్రెష్‌ నాదని నిరూపిస్తే రాజీనామా - EENADU
ప్రతిపక్ష నేత చంద్రబాబు సవాల్‌
ఈనాడు, అమరావతి: ''హెరిటేజ్‌ ఫ్రెష్‌ నాదని నిరూపిస్తే రాజీనామా చేస్తా. నిరూపించలేకపోతే మీరు రాజీనామాకు సిద్ధమేనా?'' అని తెదేపా నేత చంద్రబాబు ఏపీ ప్రభుత్వానికి సవాలు విసిరారు. శాసనసభలో సీఎం మంగళవారం మాట్లాడుతూ..చంద్రబాబుకు చెందిన హెరిటేజ్‌ ద్వారా కిలో ఉల్లి రూ.200కు విక్రయిస్తున్నారన్నారు. చంద్రబాబు స్పందిస్తూ..''హెరిటేజ్‌ ఫ్రెష్‌ మాది కాదు, విక్రయించేశాం. ఆ సంస్థ మాదని నిరూపిస్తే ఎమ్మెల్యే పదవికి రాజీనామా చేస్తా. లేకుంటే మీరు చేయాలి. భారతి సిమెంట్‌, సండూర్‌ పవర్‌ సంస్థల మాటేమిటి?'' అని ప్రశ్నించారు. దీనిపై ఆర్థికమంత్రి బుగ్గన రాజేంద్రనాథ్‌రెడ్డి స్పందిస్తూ ''విక్రయం జరిగినా హెరిటేజ్‌ ఫ్రెష్‌ సంస్థలో ఇంకా షేరు ఉందని ఓ ఆంగ్లపత్రికలో వచ్చింది. దీని గురించి ఏమంటారు?''అని ప్రశ్నించారు. చంద్రబాబు మాట్లాడుతూ.. 'హెరిటేజ్‌ ఫ్రెష్‌ను ఫ్యూచర్‌ గ్రూపునకు అమ్మేశాం. మాకున్నవి ప్రమోటర్ల షేర్లు కావు. ఏప్రిల్‌ వరకు లాకింగ్‌ పీరియడ్‌ పెట్టి అమ్ముకోవడానికి ఇచ్చారు. భారతి సిమెంటు బస్తాపై రూ.110 పెంచుకున్నారు. ఆ మొత్తాన్ని తగ్గించండి. మా అబ్బాయి గురించి మాట్లాడారు. ఇదే సభలో రాజశేఖర్‌రెడ్డిని మీ అబ్బాయిని విదేశాలకు పంపితే తిరుగుటపాలో వచ్చారని.. మా అబ్బాయి చదువుకుంటున్నారని చెప్పా. మనుషులను రెచ్చగొట్టడం, మనోభావాలను దెబ్బతీయడం మంచిది కాదు' అని వ్యాఖ్యానించారు.
heritage freshe naadani niroopisthe rajinama - EENADU
pratipaksha netha chandrababu sawalle
eenaadu, amaravati: ''heritage freshe naadani niroopisthe rajinama chesta. niroopinchalekapothe meeru rajinamaku siddamena?'' ani tedepa netha chandrababu apy prabhutvaaniki savalu visiraaru. saasanasabhalo cm mangalavaaram maatlaadutuu..chandrababuku chendina heritage dwara kilo ulli roo.200ku vikrayistunnaranna. chandrababu spandistuu..''heritage freshe maadi kaadu, vikrayinchesam. aa samstha maadani niroopisthe emmelye padaviki rajinama chesta. lekunte meeru cheyali. bhaarati simenti, sandoory pavarn samsthala matemiti?'' ani prasninchaaru. deenipai aardhikamantri buggana rajendranathraneddy spandistuu ''vikrayam jarigina heritage freshe samsthalo inka sheru undani oo aanglapatrikalo vachindi. deeni gurinchi emantaru?''ani prasninchaaru. chandrababu maatlaadutuu.. 'heritage freshenu future groopunaku ammesam. makunnavi pramoterla sherlu kaavu. eprille varaku lackinge peeriyad petti ammukovadaniki icharu. bhaarati simentu bastapai roo.110 penchukunnaaru. aa mottaanni tagginchandi. maa abbai gurinchi matladaru. ide sabhalo rajasekharenreddini mee abbaini videsaalaku pampithe tirugutapaalo vacharani.. maa abbai chaduvukuntunnarani cheppa. manushulanu rechagottadam, manobhaavaalanu debbateeyadam manchidi kaadu' ani vyaakhyaaninchaaru.